ജാര്ഖണ്ഡിലെ ധന്ബാദില് അഡിഷണല് ജില്ലാ ജഡ്ജി ദുരൂഹ സാഹചര്യത്തില് കൊല്ലപ്പെട്ട നിലയില് അന്വേഷണം ഊര്ജിതമാക്കി പൊലീസ് ഡല്ഹി: ജാര്ഖണ്ഡിലെ ധന്ബാദില് അഡിഷണല് ജില്ലാ ജഡ്ജി ദുരൂഹ സാഹചര്യത്തില് കൊല്ലപ്പെട്ട നിലയില്. പ്രഭാത നടത്തത്തിനിറങ്ങിയ ജഡ്ജി ഉത്തം ആനന്ദിനെ വാഹനം ഇടിച്ചു തെറിപ്പിക്കുകയായിരുന്നു. സംഭവത്തിന്റെ സി.സി.ടി.വി ദൃശ്യങ്ങള് പുറത്തുവന്നതോടെ കൊലപാതകമടക്കം സംശയങ്ങള് ഉയര്ന്നിട്ടുണ്ട്. ജഡ്ജിയെ ഇടിച്ചുതെറിപ്പിച്ച ശേഷം രക്ഷപ്പെട്ട വാഹനത്തെ കണ്ടെത്താന് പൊലീസ് അന്വേഷണം ഊര്ജിതമാക്കി. ഉത്തം ആനന്ദ് പരിഗണിച്ച പ്രധാന കേസുകളുടെ വിവരങ്ങള് പൊലീസ് ശേഖരിക്കുന്നുണ്ട്. രാഷ്ട്രീയ ബന്ധമുള്ള ചില കൊടും ക്രിമിനലുകള്ക്ക് അടുത്തകാലത്ത് ഉത്തം ആനന്ദ് ജാമ്യം നിഷേധിച്ച വിവരവും പുറത്തുവന്നിട്ടുണ്ട്.